kardosdrur/scandi-wiki huggingface dataset:
Christian Ditlev Reventlow (1710-1775)

Christian Ditlev (eller Detlev) lensgreve Reventlow (10. marts 1710 – 30. marts 1775 i København) var en dansk gehejmeråd og lensbesidder.

Liv og gerning 

Han var søn af grev Christian Ditlev Reventlow (1671-1738). Kun 19 år gammel blev han hvid ridder og udnævntes 1735 til kammerherre. Da han 12. februar 1737 ægtede Johanne Sophie Frederikke baronesse von Bothmer (25. august 1718 i København – 17. april 1754 i Plön), datter af en britisk og braunschweigisk-lüneburgsk generalløjtnant, gesandt i Danmark Friedrich Johann rigsfriherre von Bothmer, fik han af faderen overdraget herregårdene Christiansborg og Aalstrup. 1744 udnævntes han til gehejmeråd, 1748 til assessor i Højesteret, 1763 til gehejmekonferensråd og 1769 til blå ridder. 

Ved faderens død arvede han grevskabet Christiansborg (senere Christianssæde) og 1759 efter brodersønnen de øvrige reventlowske familiegodser. Reventlow, der levede den største del af sit liv fjernt fra hovedstaden, beskæftiget med administrationen af sine vidtstrakte besiddelser, var en varmtfølende mand, der ved sin faderlige omsorg for sine bønder og undergivne tjente sine berømte sønner, der arvede hans menneskekærlige sind, som forbillede for hele livet. Reventlow døde i København 30. marts 1775.

Ægteskaber og børn 
Han var gift to gange:
 12. februar 1737 ægtede han Johanne Sophie Frederikke baronesse von Bothmer (25. august 1718 i København – 17. april 1754 i Plön), datter af en britisk og braunschweigisk-lüneburgsk generalløjtnant, gesandt i Danmark Friedrich Johann rigsfriherre von Bothmer
 7. august 1762 ægtede han Charlotte Amalie komtesse Holstein (27. juli 1736 – på Hummeltofte 13. juni 1792), datter af grev Johan Ludvig Holstein til Ledreborg.

Ægteskabet med Johanne Sophie Frederikke von Bothmer gav fire børn:
 Louise Stolberg (1746-1824), 1. gang gift med Christian Frederik von Gram og 2. gang gift med Christian zu Stolberg-Stolberg
 Christian Ditlev Frederik Reventlow (1748-1827) til grevskabet Christianssæde
 Conrad Georg Reventlow (1749-1815) til grevskabet Reventlow
 Johan Ludvig Reventlow (1751-1801) til baroniet Brahetrolleborg
Han er begravet i det reventlowske gravkapel i Horslunde Kirke. Der findes adskillige portrætter af Reventlow.

Litteratur 
 C.E.A. Schøller, "Christian Ditlev Reventlow", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1893, s. 391
 Louis Bobé, Efterladte Papirer fra den Reventlowske Familiekreds I, s. xxvii. s. 270.

Eksterne henvisninger 
 

Godsejere fra Danmark
Christian Ditlev (1710-1775)
Lensgrever fra Danmark
Danskere i 1700-tallet
Riddere af Dannebrog (1671-1808)
Højesteretsdommere fra Danmark
Personer i Dansk Biografisk Leksikon
Gehejmekonferensråder fra Danmark
Nu, pogodi!

Nu, pogodi! (, ;  også kendt som Haren og ulven)
er en sovjetisk/russisk animeret tv-serie produceret af  Sojuzmultfilm. Serien blev skabt i 1969 og blev en populær tegnefilmserie i Sovjetunionen. Yderligere episoder er blevet produceret i Rusland siden 2006. Det originale sprog er russisk, der forekommer dog meget lidt tale i tegnefilmserien, som regel kun tilråb eller højst et par replikker per episode.

Serien følger det komiske eventyr for en drilagtig og kunstnerisk ulv, der forsøger at fange (og formentlig spise) en hare. Serien har yderligere karakterer, der normalt enten hjælper haren eller forstyrrer ulvens planer.

Eksterne henvisninger 

 

Kultur i Sovjetunionen
Animerede tv-serier
Jānis Miņins

Jānis Miņins (15. august 1980 i Kuldīga i Lettiske SSR) er en lettisk bobslædekører, der har konkurreret i sportsgrenen siden 1999. Han vandt sammen med Daumants Dreiškens, Oskars Melbārdis og Intars Dambis en bronzemedalje i firemands-bobslæde under VM i bobslæde og skeleton 2009 i Lake Placid.

Kildehenvisninger

Eksterne henvisninger 
 
 Profil hos FIBT 

Personer fra Kuldīga
Bobslædeførere fra Letland
Deltagere for Letland ved vinter-OL 2006
Toyota Picnic

Toyota Picnic, Toyota Ipsum eller Toyota SportsVan var en MPV fra Toyota Motor baseret på Toyota Carina E.

Generelt 
Bilen blev introduceret i Europa i september 1996. I starten fandtes den kun med en 2,0-liters benzinmotor med 94 kW (128 hk), men til modelåret 1998 blev programmet udvidet med en 2,2-liters turbodieselmotor med 66 kW (90 hk).

Toyota Picnic kunne fås med enten seks eller syv siddepladser, men bagagerummet kunne kun rumme 180 liter med tredje sæderække i brug. Uden tredje sæderække kunne bagagerummet rumme 580 liter. Picnic havde to airbags og ABS som standardudstyr, men fik dog aldrig sideairbags som ekstraudstyr.

Modellen fik ikke noget facelift i løbet af sin levetid, hvorfor Picnic senere ikke kunne følge med den mere moderne konkurrence.

Fem år efter modellens introduktion blev produktionen indstillet i maj 2001, og modellen blev afløst af Avensis Verso.

Tekniske data

Referencer

Litteratur 
 Automobil Revue. Katalog 2000 (på tysk og fransk).
 Toyota Picnic/SportsVan instruktionsbog. Toyota Danmark A/S, oktober 2000.

Eksterne henvisninger 

Picnic
Store MPV'er
Forhjulstrukne biler
Biler introduceret i 1996
Biler fra 1990'erne
Biler fra 2000'erne
American Motors

American Motors (AMC) var en amerikansk bilproducent dannet i 1954 ved sammenlægningen af Nash-Kelvinator Corporation og Hudson Motor Car Company. På dette tidspunkt var det den største sammenlægning i USA's historie. Firmaet fungerede frem til 1987, hvor det blev omdøbt til Eagle. Det havde hovedsæde i Southfield, Michigan.

Modeller
AMC Matador Barcelona Station Wagon
AMC Matador Barcelona Sedan
AMC Matador Barcelona Coupe
Suzuki Javelin
AMX GT Concept
EAGLE
Pacer
Gremlin
Machine

AMC Matador 
AMC Matador er måske den mest almindelige AMC-biler i Danmark med en motor på 420 HK. Det er en middel-størrelse bil. Der er 2 generationer af AMC Matador. Der er kun lavet et såkaldt Layout "FR-Layout", som er lavet med en motor i fronten men baghjuls-trukket.
1. generation blev produceret imellem 1971 og 1973
2. generation blev produceret imellem 1974 (da 1. generation stoppede) og 1978

Der er 4 body-styles:
2-door hardtop (1971–1973)
2-door coupe (1974–1978)
4-door sedan
4-door station wagon

Der er 5 motor-størrelser:
232 cu in (3.8 L) I6
258 cu in (4.2 L) I6
304 cu in (5.0 L) V8
360 cu in (5.9 L) V8
401 cu in (6.6 L) V8

Der er også 3 transmissioner til AMC Matador:
3-speed manual
4-speed manual
3-speed Shift-Command or Torque-Command automatic
 
AMC Matador er designet af Richard A. Teague.

Bilproducenter fra USA
Ophørt i 1987
Etableret i 1954
August Olsen

August Olsen (født 24. august 1894) var en dansk atlet medlem af Horsens forenede Sportsklubber. Han blev 1917 Horsens første Danmarksmester..

Danske mesterskaber 
  1929 Diskoskast 38,10
  1928 Diskoskast 37,42
  1928 Hammerkast 43,27
  1927 Hammerkast 43,30
  1926 Hammerkast 42,73
  1925 Hammerkast 45,62
  1923 Hammerkast 40,16
  1922 Hammerkast ?
  1921 Hammerkast 42,32
  1920 Hammerkast 39,11
  1919 Hammerkast 41,51
  1917 Hammerkast 40,39
  1916 Hammerkast 37,34

Personlige rekorder 
 Hammerkast: 46,31 10 august 1925 København
 Diskoskast: 41,53 14 maj 1922 Horsens
 Spydkast: 58,13 6.august 1922 Kolding

Referencer

Eksterne henvisninger 
 DAF i tal – August Olsen
 Hammerthrow.eu – August Olsen
 

Atleter fra Horsens fS
Diskoskastere fra Danmark
Hammerkastere fra Danmark
Marius Jørgensen

Marius Jørgensen (20. juli 1893-1988) var en dansk lærer, kommunalpolitiker og atlet medlem af Nyborg Gymnastik- og Idrætsforening frem til og med 1918 derefter i Thisted Idrætsklub.

Marius Jørgensen vandt flere fynske og 17 jyske mesterskaber. Det første Danmarksmesterskab vandt han i 1915, og blive mester i tikamp og femkamp seks gange.
Han deltog ved Svenska Spelen i Stockholm i 1916 med deltagelse fra de nordiske lande, der ikke direkte var berørt af første verdenskrig, han var da med på det danske hold, der vandt sølv på 4 x 400 meter. Han specialiserede sig derefter i
kaste-disciplinerne og mangekamp. Han deltog i samtlige landskampe på nær to i årene 1913-1938. Han var fanebærer for det danske hold ved OL i Amsterdam 1928, det skete i egenskab af bestyrelsesmedlem i Dansk Idræts-Forbund. Han deltog aldrig i OL som aktiv. I 32 år sad han i hovedbestyrelsen for Dansk Idræts-Forbund.

Marius Jørgensen var fra Nyborg, hvor han startede med atletik i 1910. Han kom til Thisted i 1918 som lærer ved Thisted kommunale Realskole. Men det er ikke kun på idrætsarenaen, han satte sig spor. Han har også haft stor betydning som lærer og socialdemokratisk kommunalpolitiker gennem en menneskealder (fra 1929 til 1966). I 12 år var han Thisteds viceborgmester.

Danske mesterskaber 
  1921 Femkamp 3446,665p DR
  1920 Tikamp 6515p
  1919 Femkamp 3155,915p DR
  1919 Tikamp 6740,92p DR - 11.plads på verdensranglisten
  1918 Femkamp 3211,000p DR
  1916 Længdespring 6,52
  1916 Højdespring 1,65
  1915 400 meter 54,2 +3m
  1915 Tikamp 6334,885p DR

DR = Dansk rekord

Eksterne henvisninger 
 Thisted Købstads Historie, bind 2 
 DAF i tal – Marius Jørgensen
 Lokalhistoriske billeder fra Thisted Kommune – Marius Jørgensen
 Sportsmand Jørgensen 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Mangekæmpere fra Danmark
Atleter fra Nyborg GIF
Atleter fra Thisted Idrætsklub
Lærere fra Danmark
Viceborgmestre fra Socialdemokraterne
Personer fra Nyborg
Længdespringere fra Danmark
Højdespringere fra Danmark
Jersey Kæmper

Jersey Kæmper er en hønserace, der stammer fra USA. Hanen vejer 5-5,9 kg og hønen vejer 3,6-4,9 kg. De lægger årligt 180 brunlige æg à 60-66 gram. Racen findes ikke i dværgform.

Farvevariationer 
 Sort
 Hvid
 Blå randtegnet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Kort om Jersey Kæmper 
 Galleri med billeder af Jersey Kæmper
 Dansk racebeskrivelse af racen

Hønseracer
Nick Chadwick

Nicholas Gerald "Nick" Chadwick (født 26. oktober 1982) er en engelsk fodboldspiller, der spiller for Tamworth. Før dette spillede han for Plymouth Argyle, som han også tidligere spillede for fra 2005 til 2008. Han har tidligere spillet for Everton, Derby County, Millwall, Hereford United, Shrewsbury Town, Chester City, Barrow and Stockport County.

Eksterne henvisninger 

Fodboldspillere fra England
Fodboldspillere fra Everton F.C.
Fodboldspillere fra Derby County F.C.
Fodboldspillere fra Millwall F.C.
Fodboldspillere fra Plymouth Argyle F.C.
Fodboldspillere fra Hereford United F.C.
Fodboldspillere fra Shrewsbury Town F.C.
Fodboldspillere fra Chester City F.C.
Fodboldspillere fra Stockport County F.C.
Personer fra Stoke-on-Trent
Kastilianer

Kastilianer er en hønserace, der stammer fra Spanien.
Hanen vejer 2-2,5 kg og hønen vejer 1,75-2 kg. De lægger hvide æg à 60-66 gram. Racen findes også i dværgform.

Farvevariationer 
 Sort

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Tysk specialklub for Kastilianere 

Hønseracer
Kraienköppe

Kraienköppe er en hønserace, der stammer fra grænseområdet mellem Tyskland og Holland. Den er fremavlet ved brug af bl.a. Italiener og Malayer.
Hanen vejer 2,5-3 kg og hønen vejer 1,75-2,5 kg. De lægger hvide æg à 55-60 gram. Racen findes også i dværgform.

Farvevariationer 
 Sølvhalset
 Guldhalset

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Tysk specialklub for racen

Hønseracer
La Bresse

La Bresse er en hønserace, der stammer fra Frankrig.
Hanen vejer 2,5-3 kg og hønen vejer 2-2,5 kg. De lægger hvide æg à 50-55 gram. Racen findes ikke i dværgform. Den hvide og mest almindelige variant af racen er med sine blå ben, hvide fjerdragt og røde kam hønen, der svarer til det franske flag.

Farvevariationer 
 Hvid
 Grå
 Sort
 Blå

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Fransk side om racen 
 Billeder og beskrivelse af racen på engelsk

Hønseracer
Spyros Samaras

Spyros Samaras (født november 1861 i Korfu, død marts/april 1917 i Athen) var en græsk komponist, der især var kendt for sine operaer.

Eksterne henvisninger 

Komponister fra Grækenland
La Flèche

La Flèche er en hønserace, der stammer fra Frankrig.
Hanen vejer 3-3,5 kg og hønen vejer 2,5-3 kg. De lægger svagt rosahvide æg à 65-72 gram. Racen findes også i dværgform. Racen er især kendt for sit gode kød og dens usædvanlige V-formede kam.

Farvevariationer 
 Hvid
 Sort

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Engelsk side om racen
 Kort dansk beskrivelse af racen inkl. galleri 

Hønseracer
Omløbsstryg

Et omløbsstryg er en faunapassage for fisk, der ofte anlægges ved vandløbsrestaurering, hvor der har været opstemninger af vandløb. Fjernelse af spærringer er omfattet af vandløbslovens bestemmelser om vandløbsrestaurering, så hvis en opstemning stadig er i brug til dambrug el. lignende, eller man af kulturarvsmæssige hensyn ønsker at bevare den kan man
lave et omløbsstryg, hvor faldet jævnes ud over
en række slyngninger. 

Indsatsen for at fjerne spærringer i vandløbene er indarbejdet i vandplanerne, og der er forslag til regulering og/eller fjernelse af spærringer ved ca. 1.500 spærringer lokaliteter.

Kommunerne skal så vurdere hvilke tiltag der er nødvendig for at opnå den
ønskede miljøtilstand for de vandløbsstrækninger der er udpeget i vandplanerne; – om opstemninger konkret skal fjernes, eller om det
på anden måde er muligt at sikre vandløbets kontinuitet, f.eks. ved etablering af omløbsstryg.

Eksterne kilder og henvisninger 

 Fra faunaspærring til Faunapassage

Vandløb
Naturbeskyttelse
Lakenfelder

Lakenfelder er en hønserace, der stammer fra Holland.
Hanen vejer 2 kg og hønen vejer 1,5 kg. De lægger hvide æg à 52-57 gram. Racen findes også i dværgform.

Farvevariationer 
 Sorthvid

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Tysk specialklub for Lakenfelder

Hønseracer
Turks- og Caicosøernes kvindefodboldlandshold

Turks- og Caicosøernes kvindefodboldlandshold er det nationale kvindefodboldlandshold i Turks- og Caicosøerne som reguleres af Turks- og Caicosøernes fodboldforbund

Turks- og Caicosøerne var med i Gold Cup for første gang i 2006-mesterskabet. I forkvalificeringen fik Turks- og Caicosøerne en walkover eftersom at Bahamas trak sig. Turks- og Caicosøerne kom så i gruppe med Den dominikanske republik, Bermuda og De amerikanske jomfruøer. Turks- og Caicosøerne tabte samtlige kampe, men resultaterne var ikke så slemme.

Turks- og Caicosøerne stillede ikke op til kvalificeringen til OL. I Gold Cup i 2010 stillede Turks- og Caicosøerne op i kvalificeringsgruppen mod Den dominikanske republik og Haiti. Turks- og Caicosøerne tabte begge kampe, men tabet mod Den dominikanske republik var blevet reduceret fra 0-5 til 1-3.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 FIFA Team Profile  
 Official website – Turks and Caicos Islands FA 

Kvindefodboldlandshold
Kvindefodboldlandshold
Licious people

Licious People er en popgruppe, bestående af Marcel Mark Gbekle, der er kendt fra sin medvirken i tv-programmet X-factor og som medlem af gruppen Alien Beat Club (ABC), og rapperen Tobias Askevig Pedersen, bedre kendt som Toby. Musikken er mest pop, men er også meget inspireret af R&B og HipHop. Marcel har mange års erfaring indenfor musik. Han har deltaget i mange kor-projekter

Både Marcel og Toby kommer fra provinsbyen Stenlille der ligger i nærheden af Sorø.

LiciousPeople arbejder sammen med producer teamet ZACHO&FRIENDS.

Diskografi

Singler 
 2010: Den Jeg Er
 2012: Jonathan 2012 Feat. Morten Remar Back to Back
 2012: 1001 Nat

Musikgrupper fra Danmark
Musikgrupper fra 2010
Dr. Luke

Lukasz Gottwald (født 26. september 1973), bedre kendt som Dr. Luke, er en amerikansk sangskriver, producer og remixer. Luke optrådte med Saturday Night Live Bandet i ti sæsoner indtil 1997. Han var med til at skrive og producere en række kommercielt succesfulde sange. Han blev i 2009 udnævnt til at være en af de ti bedste producerer i årtiet af Billboard. Samme år fik han også prisen "Årets producer", samt "Årets sangskriver" til ASCAP Pop Music Awards. Sidstnævnte fik han også i både 2010 og 2011. Gottwald blev også kåret til "Årets Hot 100-sangskriver" og "Årets producer" af Billboard.

Diskografi

Referencer

Eksterne henvisninger 
 
 
 

Musikproducere fra USA
Sangskrivere fra USA
Hans Zikeli

Hans Zikeli (3. oktober 1910 – 6. februar 1999) er en rumænsk udendørshåndboldspiller af tysk oprindelse som deltog under Sommer-OL 1936.

Han var en del af det rumænske udendørshåndboldhold, som kom på en femteplads i den olympiske turnering. Han spillede i to kampe.

Eksterne henvisninger 
 Notice of death 

Håndboldspillere fra Rumænien
Deltagere for Rumænien ved sommer-OL 1936
Olympiske håndboldspillere fra Rumænien
Håndboldspillere ved sommer-OL 1936
Welsh Cup 1881-82

Welsh Cup 1881-82 var den femte udgave af Welsh Cup. Finalen blev afviklet den 8. april 1882 på Racecourse Ground i Wrexham, hvor Druids FC sikrede sig sin tredje triumf i Welsh Cup ved at besejre Northwich Victoria FC med 5-0.

Resultater

Første runde 

Kilderne er uenige om resultaterne i denne runde.

Anden runde

Kvartfinaler

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1881/82 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1881
Fodbold i 1882
Ştefan Zoller

Ştefan Zoller (født 27. august 1914, død 31. oktober 1993) var en rumænsk udendørshåndboldspiller af tysk oprindelse som deltog under Sommer-OL 1936. Han var en del af det rumænske udendørshåndboldhold, som kom på en femteplads i den olympiske turnering. Han spillede i to kampe som målmand.

Kilder

Eksterne henvisninger 

Håndboldspillere fra Rumænien
Deltagere for Rumænien ved sommer-OL 1936
Olympiske håndboldspillere fra Rumænien
Håndboldspillere ved sommer-OL 1936
Tamara Bösch

Tamara Bösch (født 5. juni 1989 i Lustenau) er en østrigsk håndboldspiller som spiller for HC Leipzig og østrigs håndboldlandshold.

Meritter 
 Schweiziske mesterskab:
 Vinder: 2009, 2011

 Schweiziske cup:
 Vinder: 2009, 2010

Kilder

Eksterne henvisninger 
 Profil på det østrigske håndboldforbunds officielle hjemmeside  

Håndboldspillere fra Østrig
Petra Blazek

Petra Blazek (født 15. juni 1987 i Mödling) er en østrigsk håndboldspiller som spiller for for HCM Râmnicu Vâlcea og østrigs håndboldlandshold.

Karriere 
I en alder af seks, begyndte Blazek at spille håndbold for Hypo Niederösterreich på deres juniorhold. Da hun blev ældre, viste hun et stort potentiale, hvilket blev belønnet med at hun kom på østrigs håndboldlandshold i 2004 i en alder af 17. Hun deltog i EM 2008 hvilket var det tredje EM som Petra deltog i. Hun deltog også i to VM og også i EHF Champions League som finalist.

Kilder

Eksterne henvisninger 
  

Håndboldspillere fra Østrig
Håndboldspillere fra SCM Râmnicu Vâlcea
Isabel Plach

Isabel Plach (født 19. april 1987 i Wien) er en østrigsk håndboldspiller som spiller for Hypo Niederösterreich og østrigs håndboldlandshold.

Meritter 
 Women Handball Austria:
 Vinder: 2006, 2007, 2008, 2009, 2010, 2011

 ÖHB Cup:
 Vinder: 2006, 2007, 2008, 2009, 2010, 2011

 EHF Champions League:
 Finalist: 2008

Kilder 

Håndboldspillere fra Østrig
Personer fra Wien
Welsh Cup 1882-83

Welsh Cup 1882–83 var den sjette udgave af Welsh Cup. Turneringen havde deltagelse af 22 hold, hvor ét imidlertid aldrig fik spillet en kamp. Finalen blev afviklet den 21. april 1883 på Racecourse Ground i Wrexham, hvor Wrexham AFC sikrede sig sin anden triumf i Welsh Cup ved at besejre de forsvarende mestre Druids FC med 1-0.

Resultater

Første runde

Anden runde

Tredje runde

Kvartfinaler

Semifinale

Finale

Kilder / eksterne henvisninger 
 Welsh Football Data Archive – Welsh Cup – 1882/83 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1882
Fodbold i 1883
Katrin Engel

Katrin Engel (født 2. maj 1984 i Mistelbach) er en tidligere østrigsk håndboldspiller som senest spillede for Thüringer HC og østrigs håndboldlandshold.. Hun var topscorer under VM 2009.

Meritter 
 Women Handball Austria:
 Vinder: 2002, 2003, 2004, 2005, 2008

 ÖHB Cup:
 Vinder: 2002, 2003, 2004, 2005, 2008

 Bundesliga:
 Vinder: 2007

 Tyske Cup:
 Vinder: 2010

 EHF Champions League:
 Finalist: 2008

Kilder

Eksterne henvisninger 
 Profil på Thüringer HCs officielle hjemmeside  

Håndboldspillere fra Østrig
Kyocera Unimerco Fastening

Kyocera Unimerco Fastening leverer befæstelsesløsninger til byggebranchen, herunder sømpistoler, dykkerpistoler, klammepistoler, bindemaskiner, kompressorer og tilbehør i mærket TJEP.

Siden etableringen i 1964 har virksomheden udvalgt og udviklet værktøjer til befæstelse. Desuden yder virksomheden – i samarbejde med forhandlerne – rådgivning om de enkelte produkter. 
 
Det danske selskab har hovedsæde i Sunds ved Herning. 

Virksomheden er en del af Kyocera Unimerco koncernen, som blev grundlagt i Danmark i 1964 under navnet Unimerco. I 2011 blev alle aktiviteter overtaget af japanske Kyocera.

Referencer

Eksterne henvisninger 
 Kyocera Unimerco Fastenings danske hjemmeside

Unimerco Fastening
Værktøjsproducenter i Danmark
Sunds
Demba Ba

Demba Ba (født 25. maj 1985) er en fransk-født senegalesisk professionel fodboldspiller, der spiller i Basaksehir i Tyrkiet. Han har tidligere spillet for blandt andet Chelsea, Newcastle United, West Ham og Hoffenheim.

Ba repræsenterer desuden Senegals landshold, som han debuterede for i 2007.

Referencer

Eksterne henvisninger 

Fodboldspillere fra Frankrig
Fodboldspillere fra Senegal
Fodboldspillere fra FC Rouen
Fodboldspillere fra TSG 1899 Hoffenheim
Fodboldspillere fra West Ham United F.C.
Fodboldspillere fra Newcastle United F.C.
Fodboldspillere fra Chelsea F.C.
Fodboldspillere fra Beşiktaş JK
Fodboldspillere fra Shanghai Greenland Shenhua F.C.
Welsh Cup 1883-84

Welsh Cup 1883–84 var den syvende udgave af Welsh Cup. Finalen afviklet den 5. april 1884 på Racecourse Ground i Wrexham mellem Oswestry White Stars FC og Druids FC endte uafgjort 0-0. Omkampen samme sted den 14. april 1884 endte med 1-0-sejr til Oswestry White Stars FC, som dermed sikrede sig sin første triumf i Welsh Cup. Det var første gang, at et engelsk hold vandt Welsh Cup.

Resultater

Første runde

Anden runde

Tredje runde

Kvartfinale

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1883/84 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1883
Fodbold i 1884
GRID System

GRID er et modulært møbelsystem udviklet af designeren og møbelproducenten Peter J. Lassen. Grundelementet i systemet er en kube på 40x40x40 cm. Disse kuber kan sammensættes på mange forskellige måder og tilføjes andre elementer, fx skuffer, hylder og polstrede sæder. Derved kan der skabes bl.a. opbevaringsmøbler, rumdelere, og bænke.  

Projekter:
 2004 Olafur Eliasson "The Empty Space" på Scandinavian Furniture Fair
 2005 Danseforestilling "Dialogue – Made By You" i Operaen
 2005 Kunstmuseet Ordrupgårds museumsbutik
 2005 "Klogekassen" i oplevelsesparken Danfoss Universe
 2005 Index "Design to Improve Life"
 2005-2006 Museet Trapholt "Plastic Fantastic"
 2005 "Home City" af Morten Stræde på kunstmuseet Arken
 2006 "Le jardin du Montana" af Stefan Wewerka på Scandinavian Furniture Fair
 2006 "The new way of living" på Scandinavian Furniture Fair
 2006 Holmegaard Glasværk

Kilder 

Design fra Danmark
Møbler fra Danmark